Рәсим Акчурин

Рәсим Сөләйман улы Акчурин (1931 елның 24 декабре) — совет хәрби башлыгы, генерал-полковник (1990 елның 17 декабре).

Танылган кардиохирург академик Ренат Акчуринның туган абыйсы.

 Биография 
1931 елның 24 декабрендә Зәнгиата бистәсендә (хәзерге — Үзбәкстанның Ташкент өлкәсенең Зангиат районы) педагогик хезмәткәрләр гаиләсендә туган. Татар. 1933 елдан башлап Әндиҗанда әти-әнисенең яңа эш урыны буенча яши. Шунда ук 1949 елда урта мәктәпне тәмамлый. 1949 елдан М.И. Калинин исемендәге Ленинград политехника институтында укый.

Институтның икенче курсын тәмамлаганнан соң, 1951 елда Совет Армиясенә алына һәм укуга җибәрелә. 1954 елда һава һөҗүменә каршы оборона (ПВО) гаскәрләренең 3 нче Балтия зенит артиллерия училищесын тәмамлый (Латвия ССРның Алуксне шәһәре). 1954 елдан башлап Төркестан хәрби округының ПВО 30 нчы аерым корпусында (Майлы-Су бистәсе, Кыргыз ССР) взвод командиры булып хезмәт итә, 1957 елдан батарея белән (Ташкент өлкәсендә урнашкан), аннары — С-75 зенит ракета комплекслары дивизионы белән җитәкчелек итә.

1970 елда һава һөҗүменә каршы оборона хәрби команда академиясен тәмамлый. 1970 елдан ПВО Мәскәү округында хезмәт итә: 291 нче зенит ракета полкы командиры (Кострома өлкәсенең Нея шәһәре), 1973 елда — ПВОның 16 нчы корпусы (Горький шәһәре) зенит ракета гаскәрләре башлыгы, 1974 елдан — командир урынбасары, 1982 елдан — ПВОның  3 нче корпус (Ярыслау) командиры, бер үк вакытта Ярыслау гарнизоны башлыгы, 1982 елдан — ПВОның Мәскәү округы зенит ракета гаскәрләре командующие. 1985 елдан — илнең һава һөҗүменә каршы оборона гаскәрләренең зенит ракета гаскәрләре командующие. 1992 елда яше буенча яше буенча запаска китә.

Мәскәүдә яши. 1993 елдан аэрокосмик комплексның Россия конверсиясе үзәге консультанты. 1996 елдан Россия Федерациясе Хөкүмәте аппаратының административ бүлеге консультанты. 1999 елның гыйнварыннан — Россия Федерациясе Хөкүмәте каршындагы Россия дәүләт тарихи-мәдәни үзәгенең хәрби-патриотик тәрбия бүлеге башлыгы. 1999 елның августыннан — Мәскәү шәһәре мәгариф департаментының хәрби-патриотик һәм гражданлык тәрбиясе үзәге директоры.

Җәмәгать эше белән актив шөгыльләнә. 1999 елдан Мәскәү шәһәренең төбәк татар милли-мәдәни автономиясе Советы Рәисе, 2014 елдан мактаулы Рәис. Мәскәү шәһәр ветераннар советының беренче урынбасары булып тора.

 Бүләкләр 

 Кызыл Байрак ордены;
 II һәм III дәрәҗә «ССРБ Кораллы көчләрендә хезмәт иткән өчен» ордены;
 Жуков медале;
 «Россия флотына 300 ел» медале;
 «Хәрби батырлык өчен. Владимир Ильич Ленинның тууына 100 ел тулу уңаеннан» юбилей медале;
 «1941—1945 еллардагы Бөек Ватан сугышында Җиңүгә егерме ел» юбилей медале;
 «ССРБ Кораллы Көчләре ветераны» медале;
 «Хәрби бердәмлекне ныгыткан өчен» медале;
 I, II һәм III дәрәҗә «Мактауга лаеклы хезмәт өчен» медале 

 Әдәбият 

 Татарский энциклопедический словарь. — Казань: Институт Татарской энциклопедии АН РТ, 1999. — 703 с., илл. ISBN 0-9530650-3-0
 Татарская энциклопедия — Казань: Институт Татарской энциклопедии АН РТ. Том 1, 2002. ISBN 585247035X
 Биографическая справка о Р. С. Акчурина на сайте «Союза ветеранов Республики Татарстан»
 Акчурин Расим: Армия не прощает незнания. Интервью. 
 Александр Гаврилов. Пример для подражания/«Учительская газета», 3 января 2012 г.
 «Генерал-полковник Расим Акчурин отмечает 80-летний юбилей»
Төркем:ССРБ гаскәр башлыклары
Төркем:Жуков медале белән бүләкләнүчеләр
Төркем:«Ватанга ССРБ Кораллы Көчләрендә хезмәте өчен» III дәрәҗә ордены кавалерлары
Төркем:Кызыл Байрак ордены кавалерлары
Төркем:Әлифба буенча шәхесләр
Төркем:Википедия:Замандашлар биографиясе
Төркем:1931 елда туганнар
Төркем:24 декабрь көнне туганнар
Төркем:«Мактауга лаеклы хезмәт өчен» медале белән бүләкләнүчеләр